**DĖL ROKIŠKIO RAJONO SAVIVALDYBĖS PRIORITETINIO 2017-2019 METŲ GRIOVIŲ REMONTO SĄRAŠO PATVIRTINIMO**

2017 m. kovo 31 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir Melioracijos darbų, finansuojamų valstybės biudžeto lėšomis, tvarkos aprašo, patvirtinto Rokiškio rajono savivaldybės tarybos 2016 m. gruodžio 28 d. sprendimu Nr. TS-199, 20 punktu, Rokiškio rajono savivaldybės taryba n u s p r e n d ž i a:

 Patvirtinti Rokiškio rajono savivaldybės prioritetinį 2017–2019 metų griovių remonto sąrašą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolanta Jasiūnienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS PRIORITETINIO 2017-2019 METŲ GRIOVIŲ REMONTO SĄRAŠO PATVIRTINIMO “ AIŠKINAMASIS RAŠTAS**

 **Sprendimo projekto tikslas ir uždaviniai. Projekto tikslas – patvirtinti** Rokiškio rajono savivaldybės prioritetinį 2017-2019 metų griovių remonto sąrašą.

 **Šiuo metu esantis teisinis reglamentavimas.** Sprendimo projektas parengtas vadovaujantis Lietuvos Respublikos melioracijos įstatymu, Melioracijos techniniu reglamentu MTR1.12.01:2008 „Melioracijos statinių techninės priežiūros taisyklės“, patvirtintu Lietuvos Respublikos žemės ūkio ministro 2008 m. balandžio 16 d. įsakymu Nr. 3D-218, Valstybei nuosavybės teise priklausančių statinių ir melioracijos sistemų naudojimo, būklės vertinimo ir melioracijos darbų finansavimo taisyklėmis, patvirtintomis Žemės ūkio ministro 2013 m. kovo 21 d. įsakymu Nr.3D-211, Melioracijos darbų, finansuojamų valstybės biudžeto lėšomis, tvarkos aprašu, patvirtintu Rokiškio rajono savivaldybės tarybos 2016 m. gruodžio 28 d. sprendimu Nr. TS-199 (toliau – Aprašas).

 **Finansavimo šaltiniai – valstybės biudžeto lėšos, skirtos melioracijos funkcijai atlikti.**

 **Specialistų vertinimai ir išvados, bendruomenės atstovų nuomonė – sprendimas parengtas pagal s**avivaldybės administracijos direktoriaus 2016 m. kovo 4 d. įsakymu Nr. AV-197 sudarytos nuolat veikiančios valstybės lėšomis finansuojamų melioracijos darbų komisijos (toliau – Komisija) sprendimą. Minėtos komisijos darbe dalyvauja du ūkininkų atstovai.

**Kiti reikalingi pagrindimai ir paaiškinimas** – kaip ir numatyta Apraše, pareiškėjų (žemės ūkio subjektų ir seniūnų) prašomus remontuoti griovius vietoje apžiūrėjo ir įvertino pagal atrankos kriterijų balus Komisija. Teikiamas projektas sudarytas pagal atrankos vertinimo kriterijų reikšmes, gautos balų sumos mažėjimo tvarka. Planuojamas per metus suremontuoti griovių ilgis pasirinktas pagal faktinį praėjusių trejų metų vidurkį. Vadovaujantis Aprašu, didžiausi atrankos balai, tuo pačiu ir darbų pirmumas numatytas kokybiškai pareiškėjų iniciatyva pašalinus krūmus nuo griovio šlaitų, remontuoti prašomam visam griovio ilgiui, abiem griovio šlaitams. Prioritetinis sąrašas gali būti tikslinamas ar papildomas vieną kartą per metus, atsižvelgiant į naujai atsiradusias ir nenumatytas aplinkybes, t. y. gaunamą papildomą finansavimą arba įvykusią stichinę nelaimę.

**Galimos pasekmės, priėmus siūlomą tarybos sprendimo projektą:**

 **teigiamos** – skaidraus, racionalaus ir atitinkančio galiojančius teisės aktus valstybės lėšomis finansuojamų melioracijos darbų vykdymo užtikrinimas;

 **nauda rajono gyventojams –** perspektyvūs, racionalesni melioracijos sistemos remonto darbai, skatinant pareiškėjų asmeninę atsakomybę ir iniciatyvą;

 **neigiamos** –neigiamų pasekmių nenumatoma.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Žemės ūkio skyriaus vedėja Jolanta Jasiūnienė